Shen Yun har hovedsæde i New York, da en genkomst af traditionel kinesisk kultur kun kan finde sted uden for Kina. Dette skyldes, at det kommunistiske parti gennem de seneste 70 år systematisk har forsøgt at udslette Kinas traditionelle kultur og erstatte den med partiets egen kultur. Kampagner som Kulturrevolutionen i 1960’erne og 70’erne har efterladt traditionel kinesisk kultur, især dens spirituelle kulturarv, på randen af udryddelse. Men i 2006 mødtes en gruppe klassisk uddannede kinesiske kunstnere fra hele verden i New York med en fælles mission—at genoplive traditionel kinesisk kultur gennem scenekunsten. Mange af dem havde en veletableret karriere og var på toppen af kunstscenen i Kina, men opdagede at ægte traditionel kultur ikke kunne genoplives der—ikke under et regime, der havde brugt årtier på at ødelægge den. Og så skabte de Shen Yun i New York, hvor de har frihed til at skabe og optræde, og genopdage den svundne kulturarv og dele den med verden.